
PËR DISA NDRYSHIME NË LIGJIN NR.7623, DATË 13.10.1992 “PËR PYJET DHE POLICINË E SHËRBIMIT PYJOR”

Në mbështetje të nenit 16 të ligjit nr.7491, datë 29.4.1991 “Për dispozitat kryesore kushtetuese”, me propozim të Këshillit të Ministrave, 

KUVENDI POPULLOR
I REPUBLIKËS SË SHQIPËRISË

V E N D O S I :

Neni 1

Në ligjin nr.7623, datë 13.10.1992, neni 63 ndryshohet si vijon:
“Shkelja e dispozitave të këtij ligji, të parashikuara në nenet 7 ,8, 9, 11, 14, 18, 19, 21, 22, 23, 25, 26, 29, 30, 31, 32, 33, 34, 35, 40, 42, 43, 44, 45, 47, 48, 49, 51, e 53, kur nuk përbëjnë vepër penale dhe kur vlefta tarifore e dëmit nuk i kalon 50.000 lekët, dënohet si kundërvajtje administrative me shpërblimin e vlerës së dëmit të shkaktuar dhe me gjobë nga 5.000 deri në 50.000 lekë. Sendet që kanë shërbyer për kryerjen e kundërvajtjes administrative, materiali drusor ose prodhimet e tjera pyjore (ose vlefta e tyre) dhe çdo përfitim tjetër pasuror i vënë në dorë nëpërmjet kundërvajtjes administrative merren dhe kalojnë në dobi të shtetit.
Kur vlefta tarifore e dëmit të shkaktuar në fondin pyjor është më e madhe se 50.000 lekë, personi fajtor përgjigjet sipas dispozitave të Kodit Penal. Prishja, falsifikimi ose përdorimi i damkës nga persona të tjerë përbën kundrvajtje administrative dhe dënohet me 5.000 lekë gjobë.
Shkelja e dispozitave të parashikuara në nenet 37 (paragrafi i dytë), 41, 50 dhe 52 të këtij ligji, edhe kur nuk është kryer dëm material, dënohet në vend me gjobë fikse 5.000 lekë nga inspektorët e policisë pyjore”.

Neni 2

Neni 64 ndryshohet si vijon:
“Shqyrtimi i kundërvajtjes administrative në pyje bëhet në Drejtorinë e Shërbimit Pyjor të rrethit brenda 15 ditëve nga data e konstatimit të saj, por jo më vonë se 2 muaj pas kryerjes, nga një komision prej jo më pak se 3 vetash, përbërja e të cilit caktohet nga drejtori.
Kundër vendimit të dënimit mund të bëhet ankim të bëhet ankim ose protestë brenda 5 ditëve nga dita e shpalljes ose e njoftimit në gjykatën e rrethit ku është kryer kundërvajtja.
Gjoba, shpërblimi i dëmit dhe të ardhurat, të përcaktuara në nenin 1 të këij ligji, ekzekutohen sipas ligjit nr.7697, datë 7.4.1993 “Për kundërvajtjet administrative”.

Neni 3

Ky ligj hyn në fuqi menjëherë.

Shpallur me dekretin nr.884, datë 12.7.1994 të Presidentit të Republikës së Shqipërisë, Sali Berisha.



